# אלקיביאדס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלקיביאדס (450 לפנה"ס - 404 לפנה"ס). מצביא ומדינאי באתונה, בתקופת יוון העתיקה שסייע לספרטה במלחמתה באתונה.

אלקיביאדס נולד בשנת 450 לפנה"ס למשפחה מיוחסת ועשירה באתונה. במשך שנים היה תלמידו של הפילוסוף סוקרטס. כספו, יופיו וקסמו האישי הם שהפכו אותו לדמות נערצת באתונה.

בשנות העשרים לחייו פנה אלקיביאדס לפוליטיקה ובתקופת המלחמה הפלופונסית היה מראשי המטיפים נגד ספרטה. פעילותו נשאה פרי ואתונה הצטרפה לברית נגד ספרטה.

כאשר ספרטה תקפה את העיר-מדינה ארגוס בשנת 415 לפנה"ס, הנהיג אלקיביאדס את כוחות הצבא של אתונה, שחשו לעזרת ארגוס, אך נחל מפלה בקרב. באותה שנה היה אלקיביאדס אחד מראשי היוזמים של מסע הכיבוש בסיציליה והיה אחד משלושת מפקדי הכוח של אתונה שנחת בסיציליה. תוך כדי המסע בסיציליה העלילו עליו אויביו הפוליטיים, כי השחית את ההרמאי, פסלי האל הרמס, והוא נקרא לבוא לאתונה כדי לעמוד לדין. מאימת הדין נמלט אלקיביאדס לספרטה, אויבתה של אתונה, והפך ליועץ לספרטה במלחמתה נגד אתונה. עצותיו הצבאיות היו לעזר רב לצבא ספרטה ותוצאותיהם גרמו לתבוסות של צבא אתונה. האתונאים דנו אותו למוות שלא בפניו והחרימו את רכושו.

במרוצת הזמן הסתכסך אלקיביאדס גם עם אחד ממלכי ספרטה ובשנת 413 לפנה"ס הוא נמלט וביקש מקלט אצל הפרסים. ממקום מקלטו שיגר אלקיביאדס בקשה לאנשי אתונה להתיר לו לשוב לאתונה. בקשתו נענתה, מעשה בגידתו נסלח לו, פסק הדין נגדו בוטל והוא שב לאתונה והועמד בראש הצי של אתונה שנלחם בצי הפלפונזי.

בפיקודו של אלקביאדס זכה הצי של אתונה לנצחון ימי בשנת 410 לפנה"ס. בעקבות הנצחון הוכרז אלקיביאדס כמפקד העליון של צבא אתונה ורכושו הוחזר לו.

בשנת 406 לפנה"ס הביס הצי של ספרטה בפיקודו של ליסאנדרוס את הצי של אתונה. אלקיביאדס לא השתתף בקרב זה, אך אנשי אתונה שחשדו כי אלקיביאדס גרם למפלה במעשה בגידה נוסף, הדיחו אותו מתפקידו כמפקד והוא הוגלה מאתונה והסתגר בטירה שבבעלותו בחוף הים.

בשנת 404 לפנה"ס נחלה אתונה מפלה ואלקיביאדס ברח וביקש פעם נוספת מקלט אצל הפרסים, אך אלה הסגירו אותו לידי רוצחים שנשלחו על ידי ליאנדר והוא מצא את מותו מידיהם באותה שנה.

מקור: http://he.wikipedia.org../../../%D7%90/%D7%9C/%D7%A7/%D7%90%D7%9C%D7%A7%D7%99%D7%91%D7%99%D7%90%D7%93%D7%A1.html

קטגוריות: בוגדים בעמם | יוונים בתקופה ההלנית | המאה ה-5 לפנה"ס | המלחמה הפלופונסית | מדינאים אתונאים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Česky
- Deutsch
- Ελληνικά
- Español
- Suomi
- Français
- Italiano
- Latina
- Nederlands
- Polski
- Português
- Română
- Русский
- Srpskohrvatski / Српскохрватски
- Српски / Srpski
- Svenska